Kümme maakuulajat ütlesid, et tõotatud maal on hiiglased.
Kahel maakuulajal oli teistsugune vaim.
Nad uskusid Jumala tõotusi ja lepingut.
Maailm nõuab maade loovutamist rahu eest.
Kristlased aga peavad Juudat ja Samaariat kaitsma.
Maailm esitleb asju negatiivselt. On Joosua ja Kaalebi raporti aeg.
Joshua ja Caleb Iisraeli südamaal
Erez Ben-Sadon 1. osa, Rechelim
Räägi Rechelimist.
Oleme siin sinu viinamarjaistanduses,
kus detailide planeerimisel on palju loovust kasutatud.
Asume hetkel tegelikult telgis.
Hoonel on siin varem asunud armeetelgi kuju.
Selles elasid Rechelimi esimesed asukad.
Rechelim rajati pärast Rachel Drouki mõrvamist.
Ta oli seitsme lapse ema Siilost.
Terroristid tapsid ta teel Tel Avivi.
Siia otsustati küla rajada.
Iga kord, kui toimub uus terrorirünnak,
tahame uue asunduse rajada.
Siia rajati Rechelim.
Algul oli võimatu siia ehitada, nii et püstitasime telke.
Seejärel kaeti telk väljastpoolt.
Lõpuks sai telk sisepaneelid.
Inimesed kolisid karavanidesse ja sellest sai veinitöökoda.
Algul tootsime ainult 1600 pudelit veini.
Tänu Jumalale on tootmine vähehaaval kasvanud.
Nüüd on veinitöökoda tegutsenud 11 aastat,
ja mullu tootsime 25 000 pudelit veini.
Laiendasime ruume ja ehitasime külastuskeskuse.
Siin käib palju turiste.
Tänu Jumalale käib meil palju külalisi
ja veini müüakse USAni välja.
Kas kasvatate oma viinamarjad ise?
Meil on viinapuuistandused Har Brachas ja Siilos.
95 % meie kasutatud viinamarjadest
kasvavad Har Bracha istandustes.
Mõningail aastail kasutame Siilo viinamarju.
Seal kasvavad Petit Verdot' ja Cabernet Franci liigid.
Meil on pea 50 hektarit põllumaad.
Kasvatame viinamarju, oliive ja õunu.
Mitu hektarit viinapuid sinu juhtimise all on?
Mitme hektari eest sina vastutad?
Ligi 500 hektari eest.
Har Brachas on meil 18 hektarit viinapuid
tänu Jumalale
ja 2 hektarit õlipuid.
Kokku 20 hektarit ja lisaks 0,6 hektarit õunapuid.
Siilos on meil 19 hektarit viinapuid
ja 11 hektarit oliive.
Tänu Jumalale
on meil kokku 50 hektarit põllumaad.
Tahame juurde istutada.
Me ei taha rikastuda. Raha mind ei huvita.
Muidugi peab tööst ka tulu tõusma,
muidu läheb ettevõte pankrotti.
Tahame siiski kultiveerida Iisraelimaad nii palju kui võimalik.
Hetkel kavandame suurt mandliistandust.
Siin lähedal on selleks sobiv koht.
Tahame istutada 12 hektarit mandlipuid.
California on maailma suurim mandlitootja.
Teate ju, mis mandlid on?
Tahame tõesti istutada.
Kas siin piisab maad uute istanduste jaoks?
Ruumi istandustele on, kuid te peate palju veini ostma.
Iisraelis on hetkel olukord,
kus nõudmine on langemas.
Viinapuuistandusi on palju.
Ettevõtjad peavad kaaluma mandli- või õunapuude kasvatamist.
Viinapuid on juba liiga palju.
Kui palju Samaaria piirkonnas viinapuuistandusi on?
Kogu Samaaria alal on minu teada üle 200 hektari,
kui Hebron kaasa arvata.
Millal see areng algas? Millal hakati viinapuid istutama?
Kochav HaShacharis, kust ma pärit olen,
oli viinapuuistandusi juba 1981. a.
Siis istutati viinapuuaedu seal.
Seejärel alustati istandustega Dolevis 1995. või 1996. a.
Hakkasime istutama viinapuid Har Brachas 1997. a.
Sellest peale on tootmine üksnes kasvanud.
Har Brachas ja Siilos toodetakse kvaliteetseid viinamarju.
Kobarad kasvavad kõrgemal.
Mingil hetkel märkasime, et siin kasvavad kvaliteetviinamarjad.
Nad on väga kvaliteetsed.
Kochav HaShacharis ja mujal nii häid viinamarju ei kasva.
Siin Har Brachas hakkasime saama väga kvaliteetset saaki.
Teatud piirkonnad sobivad hästi teatud liikide kasvatamiseks.
See piirkond on tagasi ellu äratatud.
Millist vilja siin saadakse? Kas siin on palju veinitöökodasid?
Samaaria asub erinevates kõrgustes.
On kõrgeid, madalaid ja vahepealseid kohti.
Mandel kasvab hästi vahepealses kõrguses.
See vajab külma, kuid mitte märtsini välja.
Õied saavad liigse külma käes kannatada.
Külm on kasulik viinapuuokstele.
Ka oliivid saavad külmas hakkama.
Samaarias võib kasvatada peaaegu ükskõik mida.
Tuleb vaid igale liigile oma koht leida.
Siin võib kasvatada mandlit, oliivi ja viinamarju.
Tänu Jumalale Samaarias ruumi on.
Kas viljad on kvaliteetsed?
Har Bracha olukord on eriline.
Samaarias on kõrguse tõttu hea viinamarja kasvatada.
Ka Golan, osa Galileast ja Mitzpe Ramon asuvad kõrgel.
Har Bracha erilised tingimused on seotud sellega,
et see asub kõrgel ja ka kaugel läänes.
Suvel on õhus palju niiskust.
Niiskus jõuab siia Tel Avivi suunast, merelt.
See liigub üle Har Bracha
ja jätkab ida poole.
Hommikul on igal pool märg, nagu oleks vihma sadanud.
Sel on viinamarjale eriline mõju.
Nad on kvaliteetsemad.
Kobarad küpsevad väga aeglaselt.
Nende lõikus on septembri lõpus või oktoobris.
Viinamarjad valmivad hästi hilja.
See annab neile eriti kõrge kvaliteedi.
See on üks Har Bracha erisusi.
On imeline, et viinamarjad nii hea kvaliteediga on.
Siin polnud istandusi, kui teie tulite ja istutama hakkasite.
Kõik taastatakse.
On imeline näha kohalike kasvatajate tööd.
Maa oli puutumata ja nüüd toodab see nii kvaliteetseid vilju.
Vaatan asju laiemalt.
Ütlesid, et Samaaria aladel on 200 hektarit viinamarjaistandusi.
Kui kaua peate uusi viina-, õli- ja mandlipuid istutama,
et saaksite Samaarias enamuse
ja maailm näeks, et juudi asundused õitsevad?
Kas Samaaria kattumine viinapuuistandustega
võtab 20, 40 või 60 aastat?
See on suur küsimus.
Elu siin pole lihtne.
On palju neid, kes meile viltu vaatavad.
Nende meelest me ei kuulu siia.
Nad püüavad meid pidevalt peatada.
Jumal üksi teab, kui kaua see aega võtab.
Tänu Jumalale Samaaria ja Juuda rahvastik kasvab.
Viimase nelja aasta vältel on juudi rahvastik kasvanud
40 protsendi võrra.
Kasvasime 40 protsendi võrra.
Iisraeli rahvas peab otsustama,
et maailmale tuleb selgitada, kuidas asjad on.
Neile tuleb selgitada, kui moonutatud see olukord on.
See maa kuulub Iisraeli rahvale.
Nad peavad saama siin elada ja siia külasid rajada.
Ta peab saama siia viinapuid istutada.
Me ei taha araablaste maid ära võtta.
Keegi ei taha neid ära ajada.
Keegi ei taha nende kodusid võtta.
Siin on ruumi isegi kahele miljonile juudile.
Maailmas on palju juute.
Paari aasta pärast võivad Prantsusmaa juudid siia tulla.
Ehk tuleb neid ka Belgiast, Šveitsist ja USAst
Kui nad siia tulevad, saab meist enamus.
Paljudele tekitab see demograafiline värk hirmu.
Seda pole vaja karta.
Te olete suureks abiks olnud.
Oleme saanud uusi viinapuid istutada,
kust saame saaki ja mida saame talvel tagasi lõigata.
Tööd on palju ja me ei palka araablasi.
Juudi töötajaid on vähe.
On suur abi, et meid aitama tulete.
Palvetan, et paari aastaga saaks juutidest enamus.
See pole siiski lihtne.
Sul on õigus.
Kas Iisraeli rahvas on valmis vastu võtma juute
ja mittejuute, kes tahavad teid siin toetada?
Palvetame selle eest kolm korda päevas.
Juudid peavad Iisraelis elama.
Iisraeli rahvas rändas 40 aastat kõrbes,
et siia maale jõuda.
Seejärel rändasid nad maailmas 2000 aastat.
Meid kiusati ja tapeti. Oli holokaust.
Me ei meeldi maailmale.
Juute ei armastata.
Tänapäeva antisemitism on suunatud Iisraeli riigi vastu.
Araablaste tõttu arvatakse, et oleme taas midagi valesti teinud.
Iga põlvkond mõtleb välja oma põhjuse juutide vihkamiseks.
Iisraeli rahvas peab Iisraelimaale naasma.
Ka USA juudid.
Ameeriklased on meie sõbrad.
Siiski peavad juudid oma maale naasma.
Meie koht on siin.
Meie hing on selle maaga seotud. See on midagi vaimset.
Kui juut pole omal maal, on temas tühjus.
Tal on millestki puudus.
Iisraeli rahvas kuulub siia elama.
Ma ei käinud palju aastaid välismaal.
Aasta eest kutsus Gershon Mesika mind kaasa Itaaliasse.
Olime osa delegatsioonist.
See oli mu esimene välisreis.
Mul on võrdum juudi kohta,
kes välismaale reisima läheb.
Ta ütleb: "Iisraelimaa on kaunis ja hea.
Tahan siiski nädalaks Šveitsi suusatama minna.
Tahan ära käia Belgias ja USAs."
See on sama, kui ütleks oma naisele:
"Oled tõesti kaunis ja armastan sind, aga lähen nädalaks naabri juurde."
See on sama asi.
Igaühel on muidugi oma stiil.
Maailmas ringi vaatamises pole midagi valet.
See pole probleem.
Nii kaua, kui peame oma maa eest võitlema,
ei taha ma välismaal reisida. Tahan Iisraelis olla.
Palvetan,
et Iisraeli rahvas võiks Issanda abiga kiiresti naasta.
Lisainfot Erez Ben-Sadoni viinamarjaistandusest leiab aadressilt:
www.turawinery.com
Tõlge: Monika Jaaguri